Άντι Ρένια

Ο  Άντι Ρένια (αλβανικά: Andi Renja, γεννημένος την 6η Ιανουαρίου 1993, στην Κορυτσά) είναι Αλβανός επαγγελματίας ποδοσφαιριστής, ο οποίος αγωνίζεται για την ομάδα της FC Kosova Zurich, στον 3ο όμιλο της 4ης κατηγορίας του Ελβετικού ποδοσφαίρου. http://www.transfermarkt.com/andi-renja/profil/spieler/234163
 Σταδιοδρομία σε συλλογικό επίπεδο 
 Νεαρή ηλικία 
Στην ηλικία των 8 ετών, εντάχθηκε στις Ακαδημίες του Άρη Θεσσαλονίκης. Αγωνίστηκε με μεγάλη επιτυχία τόσο στην Κ-17 όσο και στην Κ-20  του συλλόγου και υπήρξε ένα από τα βασικότερα στελέχη της ομάδας Κ-20 που κατέκτησε το αντίστοιχο πρωτάθλημα της Super League, κατά την αγωνιστική περίοδο 2010-2011. To Γενάρη του 2013, υπέγραψε το πρώτο του επαγγελματικό του συμβόλαιο και προωθήθηκε στην πρώτη ομάδα του Άρη από τον τότε προπονητή, Λούκας Αλκαράθ. Με τους μεγάλους του Άρη ο Ρένια 
 Πρώτα επαγγελματικά βήματα 
Ο Ρένια πραγματοποίησε το επαγγελματικό του ντεμπούτο στις 28 Ιανουαρίου 2013 σε ένα εκτός έδρας παιχνίδι με την Κέρκυρα (2-2), όταν αντικατέστησε τον Μαργαρίτη, στο 60ο λεπτό.Κέρκυρα - Άρης 2-2 Δεν αγωνίστηκε σε άλλο παιχνίδι του Άρη την περίοδο 2012-13, αλλά συμμετείχε στην ομάδα νέων (κάτω των 20) ώστε να αποκτήσει εμπειρίες. Την επόμενη σεζόν (2013-14) πραγματοποίησε ακόμη 3 εμφανίσεις με την πρώτη ομάδα. 

Τη σεζόν 2014-15, αγωνίστηκε με τα χρώματα του Άρη στη Γ΄ Εθνική, σε 11 αγώνες καθώς και σε 3 για το θεσμό του Κυπέλλου Γ Εθνικής, όπου και σημείωσε το μοναδικό του τέρμα με τους κίτρινους , στις 10 Δεκεμβρίου 2014, στην εκτός έδρας νίκη επί του Πανσερραϊκού με 1-2. «Διπλό» και πρόκριση για Άρη στις Σέρρες 

Το Φλεβάρη του 2015, μετακόμισε στα Χανιά για λογαριασμό του ΑΟΧ, όπου κατέγραψε 4 συμμετοχές.Χανιά: Απέκτησαν Ρένια

Μετά από ένα σύντομο ανεπιτυχές πέρασμα από τον  Παναιγιάλειο , ξεκίνησε τη σεζόν 2016-17 στον Διαγόρα Σεβαστής Πιερίας Και Σκλιοπίδης και Ρένια στον Διαγόρα Σεβαστής για να μεταπηδήσει τελικά, το Φλεβάρη του 2017, στην βουλγαρική FC Levski Karlovo, η οποία αγωνίζονταν στη  Β΄ Κατηγορία της Βουλγαρίας. Σε 8 εμφανίσεις σημείωσε ένα τέρμα, και το καλοκαίρι του 2017 μεταγράφηκε στην OFC Pirin Blagoevgrad, η οποία αγωνίζονταν στη Α΄ Κατηγορία της Βουλγαρίας.  Ακολούθησε η μεταγραφή του στην FC Vitosha Bistritsa , στη συνέχεια στην αλβανική  Λουφτετάρι Αργυροκάστρου και μετέπειτα (2021) στην ελβετική FC Kosova Zurich.

 Παραπομπές 

 Πηγές 
 Renia Andi, transfermarkt.gr .

 Εξωτερικοί σύνδεσμοι 
 O Ρένια στο soccerway.com (it)

Κατηγορία:Αλβανοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Αλβανοί μετανάστες στην Ελλάδα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Λουφτετάρι
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Μέσοι ποδοσφαιριστές